stanford-oval/wikipedia huggingface dataset:
Lenholm
Historia

Ensimmäisen kerran Lenholm mainitaan aikakirjoissa keskiajan loppupuolella. 1600- ja 1700-lukujen vaihteesta peräisin olevalla kartalla Lenholmenissa oli niiton ja laidunnuksen käyttöön tarkoitettuja rantaniittyjä 23,5 tynnyrinalaa eli noin 11 ha. 1800-luvulla paikalla sijaitsi Lofsdalin tilan torppa.
Koko Lenholmin aluetta laidunnettiin 1950-luvulle asti, minkä jälkeen laidunnus jäi vain rantaniitylle ja itäiseen hakaan. Itäistä hakaa on laidunnettu vuosisatoja. Laidunalueita laajennettiin 1980-luvun lopulla sekä vuonna 1998.
Luonto

Lenholmin luonnonsuojelualue sijaitsee sisäsaaristossa hemiboreaalisella vyöhykkeellä. Suojelualueeseen kuuluu perinnemaisemaa, lehtoja, kangasmetsiä, rantaniittyjä ja kallioita, sekä kahdeksan hehtaaria viljeltyä, osittain nurmella olevaa peltoa.
Lenholm on suojeltu, koska alueella sijaitsee Suomessa harvinaisia tammi- ja metsälehmusvaltaisia hakoja, jalopuulehtoja, ketoja ja rantaniittyjä sekä niille ominaisia kasvi- ja eläinlajeja. Suojelualueet koostuvat valtion 5 hehtaarin lehtojensuojelualueesta ja useista, yhteensä 31 hehtaarin yksityisten maanomistajien luonnonsuojelualueista. Yksityiset suojelualueet rauhoitettiin vuosina 1986 ja 1987 maanomistajien hakemuksesta. Valtion lehtojensuojelualue perustettiin vuonna 1992. Lenholmin luonnonsuojelualue kuuluu 129 hehtaarin Lenholmin Natura-alueeseen. Mattholmsfladan kuuluu rantojensuojeluohjelmaan, ja kaikki nämä yhdessä muodostavat kansainvälisesti merkittävän suojelukokonaisuuden.
Alueella laiduntava karja pitää puiden taimet ja heinät aisoissa, ja lämpöä sekä valoa vaativa kasvillisuus eliölajeineen saa kasvualaa. Myös karjan sorkanpainaumat ja lanta antavat edellytykset useille sienille, kasveille ja eläimille. Alueelta raivataan myös kuusia perinnemaisemien ja lehtojen monimuotoisuuden suojelemiseksi.
Alueella on tavattu ainakin 29 uhanalaista lajia.
Luonto > Kasvillisuus

Alueen keskiosa on laidunnettua lehtomaista tammikangasta ja länsiosa tammivaltaista tuoretta hakamaata, jossa kasvaa suuria lehmuksia ja tervaleppiä.
Saaristotiessä kiinni oleva hehtaarin kokoinen osa on Suomen näyttävin tammihaka, jossa laidunnus on jatkunut vuosisatoja. Tässä osassa on järeitä tammia ja lehmuksia, ja alueella esiintyy muun muassa paljon keväällä kukkivia kasvilajeja, kuten mukulaleinikkiä, kevätesikkoa ja kevätlinnunhernettä, sekä vaateliaita laidunlajeja, kuten ketopiippoa, heinäratamoa ja pikkuaho-orvokkia. Haan erittäin monipuoliseen lajistoon kuuluvat myös useat uhanalaiset hyönteis-, sieni- ja jäkälälajit.
Suurin osa alueen 29 uhanalaisesta lajista on riippuvainen tammista, joista suurimmat voivat olla jopa 300–450-vuotiaita. Muun muassa tammella kasvavaa jakokultajäkälää tavataan Suomessa ainoastaan Lenholmissa.
Luonto > Sienet

Lenholm on yksi Suomen tärkeimmistä sienialueista ja sienten suojelun kannalta korvaamaton. Alueella on tavattu valtakunnallisesti uhanalaisia sienilajeja kuten juurto- ja häräntatteja, jotka hyötyvät laiduntamisesta.
Luonto > Hyönteiset

Lenholmissa tavattava perhoslajisto on erittäin rikas, ja alueelta tunnetaankin noin 390 perhoslajia.
Harrastusmahdollisuudet ja palvelut

Alueella on noin kahden kilometrin pituinen tammenlehtitunneksella merkitty luontopolku, jonka varrella on lintutorni. Hakamaiden läpi kulkeva luontopolku kertoo Lenholmenin erityispiirteistä, ja parkkipaikalla on opaste- ja eliötaulut. Liikkuminen luontopolun ulkopuolella on kielletty 15.4.–30.6. Koska luontopolku kulkee laidunalueella, joudutaan laidunaidas ylittämään portaikoilla tai karjan karkaamista estävillä rampeilla. Luontopolku ei sovellu liikuntarajoitteisille.
Pysäköintialueella on opastustaulu ja luontopolun varrella on kuivakäymälä sekä ruokailupaikka. Alueen maastokohteissa ei ole jäteastioita, joten retkeilijän on itse vietävä jätteensä pois. Lisätietoja alueesta saa muun muassa Sinisimpukan luontokeskuksesta.
Kulkuyhteydet

Lenholmen sijaitsee Paraisten keskustasta noin 9 kilometriä lounaaseen. Se on Seututie 180:en eli Saaristotien varrella, noin viisi kilometriä ennen Paraisten ja Nauvon välistä lauttaa. Luontopolulle on viitoitus Saaristotieltä. Paikalle pääsee muun muassa Helsingistä ja Turusta tulevilla linja-autoilla. Alueella on yksi pysäköintialue, josta luontopolku alkaa.
Aiheesta muualla

Kuvia tai muita tiedostoja aiheesta Lenholm Wikimedia Commonsissa
Lenholmin luonnonsuojelualue luontoon.fi. Metsähallitus. Arkistoitu 12.5.2012. Viitattu 9.3.2012.
Lindgren, Leif: Lenholmin luonnonsuojelu- ja lehtojensuojelualueen hoito- ja käyttösuunnitelma.  Metsähallitus, 1998.  sarja B nro 44.
Laaksonen, Juha: Luontoretki: Lenholmin tammimetsässä (esitetty Yle Radio Suomessa) areena.yle.fi.  27.10.2013. Yleisradio Oy. Arkistoitu 8.8.2014. Viitattu 7.8.2014.
Turun Sanomien neliosainen juttusarja vuodenaikojen vaihtumisesta Lenholmin lehdossa:
Ojanperä, Päivi: Käenpiika voittaa kamppailun kotikolosta ts.fi.  14.5.2006. TS-Yhtymä Oy.[vanhentunut linkki]
Toivonen, Hanna: Lehdossa ei laiskotella ts.fi.  9.7.2006. TS-Yhtymä Oy.[vanhentunut linkki]
Ojanperä, Päivi: Vihreä viivyttelee lehdossa ts.fi.  8.10.2006. TS-Yhtymä Oy.[vanhentunut linkki]
Ojanperä, Päivi: Talvi laskeutui lehtoon ts.fi.  11.2.2007. TS-Yhtymä Oy.[vanhentunut linkki]
Lenholmin luonnonsuojelualuetta huhtikuussa 2008.
Valtava kaatunut tammi lähellä lintutornia.
Näkymä lintutornista Mattholmsfladanille.
Lähetysyhdistys Kylväjä

| Lähetysyhdistys Kylväjä |
| --- | --- |

Perustettu:  1974
Toimiala:  lähetysjärjestö
Kotipaikka:  Tikkuraitti 11 A (2. krs) Tikkurila, Vantaa
Lähetysjohtaja:  Jukka Kääriäinen
Jäsenlehti:  Kylväjä
Aiheesta muualla
Sivusto
Infobox OKNimi-testi OK: 
Lähetysyhdistys Kylväjä ry (ELK) on vuonna 1974 perustettu Suomen evankelis-luterilaisen kirkon lähetysjärjestö.
Kylväjä toimii luterilaisen tunnustuksen pohjalla pyrkien julistuksessaan korostamaan uskonpuhdistuksen keskeisiä periaatteita. Nimi Kylväjä viittaa Jeesukseen: ”Mies, joka kylvi hyvää siementä, on Ihmisen Poika. Pelto on maailma.” (Matt. 13:37–38).
Kylväjän toiminta rahoitetaan pääosin yksityisten henkilöiden lahjoituksilla. Kylväjä on solminut nimikkosopimuksia seurakuntien kanssa. Nimikkosopimus voidaan solmia joko nimikkolähetin tai nimikkokohteen tukemiseksi. Kylväjä järjestää paikallisseurakuntien kanssa yhteistyössä sekä lähetystilaisuuksia että Raamattu- ja lähetyspäiviä.
Yhdistys julkaisee neljä kertaa vuodessa ilmestyvää Kylväjä-lehteä. Kylväjä tuottaa Lähetysvartti-ohjelmaa, jota lähetetään Radio Deissä.
Kylväjän toimisto on Vantaalla ja sen lähetysjohtajana on Jukka Kääriäinen.
Lähetystyökohteet

Lähetystyötä Kylväjällä on kuudessatoissa eri maassa, muun muassa Bangladeshissa, Intiassa, Indonesiassa, Ukrainassa, Japanissa, Etiopiassa sekä mongoliheimojen, muslimien ja juutalaisten keskuudessa. Järjestöllä on noin 55 ulkomaantyöntekijää ja 31 kotimaantyöntekijää.
Lähetystyökohteet > Bangladesh

Kylväjän yhteistyötahona Bangladeshissa on Bangladeshin evankelisluterilainen kirkko (ELCB), jolla on noin tuhat kastettua jäsentä. Kirkon talous on ollut suureksi osaksi Kylväjän tuen varassa. Kirkko ylläpitää suomalaisten kummien tuella 6.-10.-luokkalaisille tytöille ja pojille asuntoloita, joista käsin he käyvät koulua. Opintoja tuetaan stipendein ja projektityön kautta lukiotasolla, yliopistoissa ja ammatillisissa oppilaitoksissa. Kylväjä toteuttaa Bangladeshiin rekisteröidyn kansalaisjärjestön BLM-F:n kanssa kehitysyhteistyöhankkeita yhdessä kyläyhteisöjen kanssa. Toimintaa johtavat paikalliset työntekijät suomalaisten toimiessa hankkeissa asiantuntijatehtävissä. Kylväjän kehitysyhteistyötä rahoittaa pääosin Suomen ulkoasiainministeriö. Hankkeet edistävät naisten ja tyttöjen asemaa, tasa-arvoa ja heikossa asemassa olevien ihmisten yhteiskunnallista osallistumista. Hankkeiden kautta edistetään myös ympäristöystävällisiä ja ilmastonmuutoksen vaikutuksiin sopeuttavia toimintamalleja.
Lähetystyökohteet > Japani

Kylväjä aloitti lähetystyön Japanissa 1968 ja toimii Länsi-Japanin evankelisluterilaisen kirkon työyhteydessä Norjan luterilaisen lähetysliiton (NLM) kanssa.  Japanin lähetystyöntekijät palvelevat erilaisissa tehtävissä pienten seurakuntien palveluksessa, pienpiireissä, kirkon työalojen kehittämisessä ja Koben luterilaisen teologisen seminaarin ja raamattukoulun opetustehtävissä.
Lähetystyökohteet > Mongolia ja Itä-Siperia

Kylväjä aloitti työnsä Mongoliassa 1997, jolloin kristittyjä oli maassa noin 3000. 15 vuoden kuluessa määrä on noussut noin 0,1 prosentista kahteen prosenttiin, yli 60 000 kristittyyn. Pääosa kristityistä on nuoria tai nuoria aikuisia. Työ on levinnyt Ulaanbaatarista maaseudulle mm. Keski-Gobin ja Zavhanin maakuntiin. Vuodesta 2014 Kylväjä on tehnyt Mongoliassa urheilulähetystyötä. Toimintaa on Ulaanbaatarissa, Zuunmodissa, Mandalgobissa ja Arhangaissa. Urheilulähetystyön kautta lapsille ja nuorille opetetaan terveellisiä elämäntapoja ja yhteistyötaitoja. Urheilulähetystyö toimii monelle siltana seurakuntaan.
Kylväjä aloitti 2000-luvun taitteessa Itä-Siperiassa burjaattien keskuudessa, joista alle prosentti on kristittyjä. Burjatian pääkaupunkiin. Burjatian pääkaupunkiin, Ulan-Udeen, on syntynyt luterilainen seurakunta, joka kuuluu Inkerin evankelisluterilaiseen kirkkoon. Seurakunnalla on omia kansallisia työntekijöitä, ja toiminta on suurelta osin itsekannattavaa. Seurakunnan toiminta on vakiintunut ja suunnitelmissa on oman kirkkorakennuksen hankkiminen.
Kehitysyhteistyökohteet

Kylväjä tekee kehitysyhteistyötä Bangladeshissa, Keski-Aasiassa ja Mongoliassa Suomen ulkoasiainministeriön sekä omalla rahoituksellaan. Kylväjä on saanut Suomen valtion kehitysyhteistyövaroja vuodesta 1979 lähtien lukuisille hankkeilleen. Kylväjä tekee työtä yhdessä haavoittuvissa tilanteissa ja äärimmäisessä köyhyydessä elävien ihmisten kanssa. Yhdistys toimii etenkin etnisten vähemmistöryhmien, naisten, lasten ja vammaisten ihmisten ihmisoikeuksien ja elinolojen parantamiseksi.
Yhteistyö

Lähetysyhdistys Kylväjä toimii yhteistyössä kansallisten luterilaisten kirkkojen sekä eri lähetysjärjestöjen kanssa ja osallistuu kansainvälisten kristillisten järjestöjen toimintaan lähetyskentillä.
Lähetysyhdistys Kylväjä on Suomen Evankelisen Allianssin yhteisöjäsen.
Aiheesta muualla

Lähetysyhdistys Kylväjän kotisivu
Lynx (yritys)

| Lynx |
| --- | --- |
Yritysmuoto:  osakeyhtiö
Perustettu:  2006
Toimitusjohtaja:  Jeroen Kramer
Kotipaikka:  Amsterdam, Alankomaat
Toiminta-alue:  Eurooppa
Toimiala:  rahoitus
Tuotteet:  arvopaperivälitys & johdannaiskauppa
Henkilöstö:  175
Kotisivu:  www.lynxbroker.fi
Infobox OKVirheellinen NIMI-arvo: 
Lynx (LYNX B.V.) on alankomaalainen arvopaperivälittäjä, joka tarjoaa palveluitaan Alankomaissa, Belgiassa, Saksassa, Ranskassa, Suomessa, Tšekissä, Puolassa, Sveitsissä ja Slovakiassa. Lynxillä on tällä hetkellä yli 50 000 asiakassalkkua Euroopassa. Lynx toimii yhteistyössä Interactive Brokersin kanssa ja tarjoaa asiakkailleen muun muassa TWS-kaupankäyntijärjestelmän. Lynxin toiminta on Alankomaiden keskuspankin (De Nederlandsche Bank) ja Hollannin rahoitusmarkkinoiden valvontaviranomaisten (Autoriteit Financiële Markten) sääntelyn alaista.
Lynx on kotimaassaan Alankomaissa useina vuosina valittu maan parhaimpien osakevälittäjien kärkeen.
Lynxin merkittävin kilpailija Suomen markkinoilla on Nordnet. Lynx ei tarjoa pääsyä Helsingin pörssiin ja kohdentaa Suomessa markkinointiaan enemmän kansainvälisestä osakekaupasta kiinnostuneille sijoittajille.
Historia

Lynx perustettiin 18. Elokuuta 2006 Alankomaissa, ja pitkän valmisteluprosessin jälkeen ensimmäiset asiakkaat avasivat tilinsä 4.7.2007. Perustajina toimivat yksityissijoittajat Jeroen Kramer ja Rogier Groen.
Vuonna 2008 Lynx laajensi toimintojaan Belgiaan ja Saksaan. Belgian toimisto Gentin kaupungissa avattiin 2.4.2008 ja Saksan toimisto Berliinissä avattiin 8.10.2008. Marraskuussa 2009 Lynxin asiakkuuksien määrä nousi yli 10 000 asiakkaaseen.
Joulukuussa 2012 Lynx pääsi sopimukseen MijnBrokersin kanssa yhtiön Alankomaiden toimintojen lakkauttamisesta. Tammikuussa 2013 MijnBroker lopetti toimintonsa Alankomaiden osakevälitysmarkkinoilta, ja sen seurauksena Lynx otti vastuulleen yhtiön asiakassalkut. Saman vuoden huhtikuussa Lynxin asiakastilien määrä ylitti ensimmäistä kertaa 20 000 asiakkaan rajan. Joulukuussa 2013 Lynx avasi toimiston Prahaan ja samalla laajensi toimintojaan Tšekkiin, josta tuli yhtiölle neljäs maa jossa on toimintoja.
Suomen markkinoilla Lynx on toiminut vuoden 2014 marraskuusta lähtien. Lynxillä oli jo ennen virallista laajentamista muutamia suomalaisia asiakkaita. Lynx  julkaisee nettisivuillaan artikkeleita sijoittamisesta ja markkinoista.  Lynxillä ei ole fyysistä toimipistettä Suomessa.
Helmikuussa 2015 Lynx laajensi toimintojaan Ranskaan. Yhtiö perustelee laajentamista muun muassa sillä, että tuolloin ranskalaisilla sijoittajilla oli kohtalaisen huonot mahdollisuudet sijoittaa Yhdysvaltojen osakemarkkinoilla. Saman vuoden maaliskuussa yhtiö ilmoitti saavuttaneensa 30 000 asiakkaan rajapyykin. Vuonna 2016 Lynx laajensi toimintojaan Slovakiaan, ja sen jälkeen pian yhtiö ilmoitti saavuttaneensa 40 000 asiakkaan rajapyykin.
Vuonna 2017 Lynx alkoi tarjoamaan välityspalveluita ammattimaisille sijoittajille, kuten institutionaalisille sijoittajille. Lynx nimittää näitä palveluita nimellä 'Pro Services'. Syyskuussa samana vuonna Lynx laajensi toimintojaan Sveitsiin, josta tulee yhtiölle kahdeksas maa, jossa Lynx tarjoaa palveluitaan sijoittajille. Lynxin asiakasmäärä ylitti 50 000 asiakkaan rajan lokakuussa 2017 ja samanaikaisesti yhtiö laajensi toimintojaan Puolaan.
Palkinnot ja tunnustukset

Lynx on saanut useita palkintoja alankomaalaiselta IEX.nl:tä. Maaliskuussa 2009 Lynx sai yhtiöltä parhaan tulokkaan palkinnon, joka oli myös Lynxin ensimmäinen palkinto. Toinen IEX:n myöntämä palkinto tuli toukokuussa 2011, kun Lynx valittiin IEX:n tekemän kuluttajatyytyväisyysmittauksen perusteella Alankomaiden parhaaksi välittäjäksi.
Marraskuussa 2009 alankomaalainen Beleggers Belangen -lehti valitsi Lynxin ensimmäistä kertaa Hollannin parhaaksi välittäjäksi ja sen jälkeen myös vuosina, 2010, 2011, 2012, 2013 ja 2018.
Marraskuussa 2013 Belleger.nl valitsi Lynxin ensimmäistä kertaa parhaaksi välittäjäksi Alankomaissa. Alankomaissa tätä niin sanottua Golden Bull -palkintoa nimitetään finanssialan Oscariksi. Toinen vastaava nimitys tuli vuonna 2016.
Cash Magazine nimitti Lynxin asiakaspalvelun parhaaksi Hollannin internetin välityksellä toimivien välittäjien keskuudessa lokakuussa 2013 ja  myös vuosina 2015 ja 2018.
VergelijkBrokers.nl (suom. vertaile välittäjiä) valitsi Lynxin kokonaisuudessaan Alankomaiden parhaaksi välittäjäksi helmikuussa 2016.
Vuonna 2014 saksalainen talousjulkaisu Handelsblatt valitsi Lynxin Saksan parhaaksi nettivälittäjäksi.
Tšekkiläinen talousjulkaisu Broker Roku valitsi Lynxin Tšekin parhaaksi välittäjäksi marraskuussa 2015 ja toisen kerran vuonna 2016.
Läpinäkyvä

| ”Läpinäkyvä” Janna |
| --- | --- | --- |

Singlen tiedot
 Albumilta: Janna
 Julkaistu: 4. maaliskuuta 2014
 Tuottaja(t): MGI Jurek
 Kesto: 04.19
 Levy-yhtiö: Universal Music
Jannan muut singlet
| ”Sä et ole hullu” 2013 | ”Läpinäkyvä” 2014 |   |
”Läpinäkyvä” on Jannan 4. maaliskuuta 2014 julkaistu single. Kappale on toinen singlejulkaisu artistin kesäkuussa 2014 julkaistulta, artistin omaa nimeä kantavalta, ensimmäiseltä suomenkieliseltä studioalbumilta. Kappaleen on säveltänyt Janna yhdessä Henri Lanzin ja William Rappaportin kanssa. Sanoituksen Janna on tehnyt Saara Törmän kanssa. Kappale kertoo päättyvän parisuhteen viimeisistä hetkistä.
Kappaleen Santa Barbarassa kuvattu ja Jaakko ja Kusti Mannisen ohjaama musiikkivideo julkaistiin 21. maaliskuuta 2014. Videolla esiintyy amerikkalaisnäyttelijä C. J. Thomason.
Kappaleet

Läpinäkyvä – 4.19
Listasijoitukset

| Lista | Paras sijoitus |
| --- | --- |
Suomen virallinen singlelista: –
Suomen virallinen latauslista: 22 
Radiolista: 9
Baltian liiga 2013–2014

Baltian liigan kausi 2013–2014 oli sarjan kymmenes kausi. Sarjaan osallistui kolmeen alkulohkoon jaettuina 21 joukkuetta Virosta, Latviasta, Liettuasta, Kazakstanista, Ruotsista ja ensimmäistä kertaa Suomesta (Tampereen Pyrintö). Edellisvuoden mestarina kauteen lähti latvialainen BK Ventspils. Kausi alkoi 6. lokakuuta 2013 ja päättyi 13. huhtikuuta 2014. Kauden voitti ensimmäistä kertaa liettualainen KK Šiauliai, joka voitti loppuotteluissa saman maan KK Prienain. Pronssin voitti virolainen Tartu Ülikool/Rock ennen neljänneksi sijoittunutta Pyrintöä.
Pudotuspelit

Pudotuspelit pelattiin kaksiosaisina, eli ottelupari pelasi kerran kotona ja kerran vieraissa.
Aiheesta muualla

Virallinen kotisivu (Arkistoitu – Internet Archive)
Majesty

| ”Majesty” Ghost |
| --- | --- | --- |

Singlen tiedot
 Albumilta: Meliora
 B-puoli: ”Majesty (Live in Montreal 2015)”
 Julkaistu: 7. elokuuta 2015
 Formaatti: digitaalinen, 7" vinyyli
 Tekijä(t): A Ghost Writer
 Tuottaja(t): Klas Åhlund
 Tyylilaji: hard rock, heavy metal
 Kesto: 05.24
 Levy-yhtiö: Loma Vista
Muut kannet
 7" vinyylipainoksen takakansi.
Ghostin muut singlet
| ”From the Pinnacle to the Pit” 2015 | ”Majesty” 2015 | ”Square Hammer” 2016 |
Majesty on hard rock -yhtye Ghostin neljäs single yhtyeen vuoden 2015 albumilta Meliora. Se julkaistiin ilmaislatauksena kaikille albumin ennakkotilaajille 7. elokuuta 2015 levymerkillä Loma Vista.
Kappaleet > Digitaalinen

Majesty – 5.24
Kappaleet > 7" vinyyli

Majesty – 5.24
Majesty (Live in Montreal 2015)
Aiheesta muualla

”Majesty” discogs.com -sivustolla
Albumi Majesty Encyclopaedia Metallum -sivustolla (englanniksi)
Attack of the Killer B’s

| Attack of the Killer B's Anthrax |
| --- | --- | --- |

Kokoelmalevyn tiedot
 Äänitetty : 1989 – 15. joulukuuta 1991
 Julkaistu: 25. kesäkuuta 1991
 Tuottaja(t): Anthrax, Mark Dodson, Charlie Benante
 Tyylilaji: thrash metal, rap metal
 Kesto: 44.24
 Levy-yhtiö: Island
Anthraxin muut julkaisut
| Persistence of Time 1990 | Attack of the Killer B's 1991 | Sound of White Noise 1993 |
Attack of the Killer B’s on thrash metal -yhtye Anthraxin kokoelmalevy, joka sisältää covereita, B-puolia ja harvinaisuuksia. Albumi julkaistiin kesäkuussa 1991.
Kappaleet

Milk (Ode to Billy) – 3.42 (säv. Benante/Lilker/Milano/Rosenfeld)
Bring the Noise – 3.33 (säv. Anthrax/Public Enemy)
Keep it in the Family – 7.19 (Live, säv. Anthrax)
Startin’ Up a Posse – 4.13 (säv. Anthrax)
Protest and Survive – 2.20 (säv. Maloney/Morris/Roberts/Wainwright)
Chromatic Death – 1.28 (säv. Benante/Lilker/Milano/Rosenfeld)
I’m the Man ’91 – 5.03 (säv. Anthrax/Rooney)
Parasite – 3.16 (säv. Frehley)
Pipeline – 2.01 (säv. Carman/Spickard)
Sects – 3.07 (säv. Bonvoisin/Krief)
Belly of the Beast – 5.58 (Live, säv. Anthrax)
N.F.B. (Dallabnikufesin) – 2.19 (säv. Anthrax)
Kokoonpano

Joey Belladonna – laulu
Dan Spitz – kitara
Scott Ian – kitara, laulu
Frank Bello – basso
Charlie Benante – rummut
Arvostelut

Allmusic:
Aiheesta muualla

Attack of the Killer B’s Discogsissa. (englanniksi)
Albumi Attack of the Killer B’s Encyclopaedia Metallum -sivustolla (englanniksi)
Batangas

Batangasin sijainti
Batangas on Filippiinien Calabarzonin alueella sijaitseva provinssi. Sen pääkaupunki on Batangas City. Provinssin naapureita ovat pohjoisessa Cavite ja Laguna ja idässä Quezon. Sen väkiluku vuoden 2010 väestönlaskennassa oli 2 377 395.
Aiheesta muualla

Kuvia tai muita tiedostoja aiheesta Batangas Wikimedia Commonsissa
Filippiinien hallinnollinen jako
| --- | --- |
Pääkaupunki:  Manila
Alueet:   Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:   Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay
Batakin kristillinen protestanttikirkko

Batakin protestanttinen kirkko (indonesiaksi  Huria Kristen Batak Protestan, HKBP) on Indonesian suurin protestanttinen kirkkokunta. Kirkko kuuluu Luterilaiseen maailmanliittoon. Noin neljällä miljoonalla jäsenellään se on maailman seitsemänneksi suurin luterilainen kirkko. Kirkon johtaja on Ephorus (piispa) tohtori Bonar Napitupulu.
Kirkon perusti 1880-luvulla Ludwig Ingwer Nommensen Reininmaan lähetysseurasta. Hän työskenteli Tapanulin seudulla Tarutungissa Pohjois-Sumatralla. Kirkko itsenäistyi Indonesian (silloinen Hollannin Itä-Intian) ensimmäisenä kristillisenä yhteisönä lähetysseuran hallinnosta vuonna 1930. Kirkon toiminta painottuu edelleen Tarutungin ja Batakin alueille, mutta jäseniä ja seurakuntia on kautta Indonesian. Kirkolla on noin 1500 pastoria ja 3500 seurakuntaa.
Kirkko näkee tehtäväkseen erityisesti Indonesian ei-kristityn väestön evankelioimisen, sekä yhteiskunnallisen palvelun orpojen, sokeiden ja syrjäytyneiden ihmisryhmien keskuudessa. Kirkko pitää yllä kouluja, sairaanhoito-oppilaitoksia, teknillisiä opistoja, sairaaloita ja terveyskeskuksia. Kirkko työskentelee sukupuolten tasa-arvon ja ympäristön puolesta ja taistelee köyhyyttä ja väkivaltaa vastaan. Tärkeä osa kirkon toimintaa on Nommensen yliopisto, jonka toiminta käynnistyi 1954. Yliopisto pyrkii vastaamaan Indonesian koulutustarpeisiin. Yliopistossa on muiden muassa teologinen tiedekunta. Kirkko pitää yllä myös teologista seminaaria, opettaja-saarnaajakoulua sekä diakonia- ja raamattuopistoja.
Luterilaisen maailmanliiton lisäksi kirkko on jäsenenä Aasian kristillisessä konferenssissa (engl.  Christian Conference of Asia), Indonesian kirkkojen yhteisössä (engl.  Communion of Churches in Indonesia) sekä Kirkkojen maailmanneuvostossa.
Aiheesta muualla

Wikimedia Commonsissa on kuvia tai muita tiedostoja aiheesta .
Huria Kristen Batak Protestan - kirkon virallinen kotisivu (indonesiaksi)
Asia Lutheran Community (englanniksi)
Nommensen-yliopisto (indonesiaksi)
Käännös suomeksi
M60

| M60 |
| --- | --- |

Tyyppi:  Kaasumäntätoiminen konekivääri avoimella lukolla
Valmistaja:  Saco Defense, U.S. Ordnance
Valmistusmaa:   Yhdysvallat
Valmistusvuodet:  1957–
Tekniset tiedot
Kaliiperi(t):  7,62 × 51 mm NATO
Aseen pituus:  Pituus 1 077 mm
Piipun pituus:  560 mm
Paino (tyhjänä):  10,5 kg
Lipas:  katkeavalenkkinen patruunavyö
Kapasiteetti:  100 patruunaa
Ammuksen lähtönopeus:  853 m/s
Tehokas kantama:  1 100 m
Teoreettinen kantama:  3 725 m
Tulinopeus (laukausta/min):  ± 550 (teoreettinen)  
M60 on yhdysvaltalainen 7,62×51 mm NATO-patruunaa ampuva kevyt konekivääri.